Fjallafélagar skunduðu á Grímannsfell laugardaginn 9. mars . Þetta var sjötta gangan í 9000 metra áskoruninni . Hópurinn lét rigningu og nokkurn vind ekki aftra sér frá því að njóta útivistarinnar og ná fleiri metrum í afrekaskránna . Alls mættu 128 í Mosfellsdalinn . Fyrri hluti göngunnar er nokkuð vel á fótinn en eftir að komið er uppfyrir lítið klettabelti er leiðin flatari . Þá tók við töluverð drulla og holklaki undir . Loks var gengið yfir tvo skafla og var þá komið upp að vörðu á Flatafelli sem er annar af toppum fjallsins . Þar var látið staðar numið og haldið niður eftir stutt stopp . Alls voru gengnir 6,5 km. , hæðarhækkun var 340 metrar og tók gangan um 2 tíma . Sjá má leiðina á Nokia Sports Tracker Beta og á Wikiloc .